L'Ordre HAP/196/2015, de 21 de gener, aprova les bases reguladores de les subvencions que tinguin per finalitat l'execució d'obres de reparació o restitució d'infraestructures, equipaments i instal·lacions i serveis de titularitat municipal i de les mancomunitats, conseqüència de catàstrofes naturals, així com xarxes viàries de les diputacions provincials, capítols, consells insulars i comunitats autònomes uniprovincials.
Amb data 20 de desembre de 2018, es va subscriure el Conveni marc entre l'Administració General de l'Estat (Ministeri de Política Territorial i Funció Pública) i l'Administració de la Generalitat de Catalunya, dirigit a articular la cooperació d'ambdues administracions en la gestió dels ajuts regulats en l'Ordre HAP/196/2015, de 21 de gener.
En la clàusula quarta de l'esmentat conveni, sota la rúbrica "convenis específics", es preveu que, quan es presentin les circumstàncies determinades en la seva clàusula primera, es formalitzarà un conveni específic per dur a terme la cooperació d'ambdues administracions, per a l'exercici per part de la Generalitat de Catalunya de la gestió dels ajuts previstos en l'Ordre HAP/196/2015, de 21 de gener, per la qual s'aproven les bases reguladores de les subvencions que tinguin com a finalitat l'execució d'obres de reparació o restitució d'infraestructures, equipaments i instal·lacions i serveis de titularitat municipal i de les mancomunitats, conseqüència de catàstrofes naturals, així com xarxes viàries de les diputacions provincials, capítols, consells insulars i comunitats autònomes uniprovincials, de conformitat amb la Sentència del Tribunal Constitucional 87/2016, de 28 d'abril.
Per tot això, amb data 8 de novembre de 2019, es va subscriure el conveni específic entre l'Administració General de l'Estat (Ministeri de Política Territorial i Funció Pública) i l'Administració de la Generalitat de Catalunya, per a la gestió dels ajuts previstos a l'apartat quart de l'acord del Consell de Ministres de 2 de novembre de 2018, pel qual es declara, entre altres, la província de Tarragona "zona afectada greument per una emergència de protecció civil" i regulades a l'Ordre HAP/196/2015, de 21 de gener.
Aprovar les bases reguladores de les subvencions per danys en infraestructures municipals i xarxa viària previstes a l'apartat quart de l'Acord del Consell de Ministres de 2 de novembre de 2018, pel qual es declara la província de Tarragona zona afectada greument per una emergència de protecció civil que figuren a l'annex d'aquesta Ordre.
Bases reguladores de les subvencions per danys en infraestructures municipals i xarxa viària previstes a l'Acord del Consell de Ministres de 2 de novembre de 2018, pel qual es declara la província de Tarragona zona afectada greument per una emergència de protecció civil.
—1 Objecte, àmbit d'aplicació i pressupost
1.1 Aquestes bases tenen per objecte regular el procediment per a la concessió de les subvencions per danys en infraestructures municipals i xarxa viària previstes a l'apartat quart de l'acord del Consell de Ministres de 2 de novembre de 2018, pel qual es declara la província de Tarragona zona afectada greument per una emergència de protecció civil, com a conseqüència dels danys ocasionats per les pluges torrencials i desbordaments de torrents esdevinguts els dies 18, 19, 20 i 21 d'octubre.
1.2 L'import màxim de les subvencions s'establirà a la corresponent convocatòria amb càrrec als Pressupostos de l'Administració de la Generalitat, prèvia transferència per part de l'Administració de l'Estat.
—2 Despeses i finalitat subvencionables
2.1 Les subvencions previstes en aquestes bases es destinaran als projectes que executin els ajuntaments, les diputacions i les mancomunitats en els termes municipals i nuclis de població de la província de Tarragona afectats per la catàstrofe natural esmentada a la base 1.1, relatius a les obres de reparació o restitució d'infraestructures, equipaments o instal·lacions i serveis de titularitat municipal inclosos a l'article 25.2 de la Llei 7/1985, de 2 d'abril, reguladora de les Bases del Règim Local, i de la xarxa viària de les diputacions provincials.
2.2 Seran subvencionables les despeses d'inversió relatives a l'execució d'un contracte d'obres, tal com consta a l'article 13 de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, sempre que respongui a la naturalesa de l'objecte i finalitat d'aquestes subvencions i s'hagi realitzat amb posterioritat a la data determinant del fet catastròfic definit per llei.
Igualment seran subvencionables les despeses de direcció d'obra i les despeses de coordinació en matèria de seguretat i salut durant l'execució de l'obra, si han estat contractats específicament per a l'obra objecte de subvenció.
2.3 No seran subvencionables les despeses corresponents a la redacció dels projectes d'obres, ni els treballs realitzats amb mitjans propis de l'entitat local, ja siguin materials, maquinària o personal.
Tindran la consideració d'entitats beneficiàries els ajuntaments, les diputacions provincials i les mancomunitats de la província de Tarragona afectats pels danys causats per les pluges torrencials i desbordaments de torrents esdevinguts els dies 18, 19, 20 i 21 d'octubre.
—4 Requisits dels ens locals beneficiaris
Per obtenir la condició de beneficiaris de les subvencions, les entitats locals sol·licitants han de complir els requisits i les condicions generals que es determinen tot seguit:
a) No trobar-se inclosa en cap dels supòsits de prohibició per ser beneficiària de la subvenció, de conformitat amb l'article 13 de la Llei 38/2003, de 17 de novembre, general de subvencions.
b) Estar al corrent de les obligacions tributàries amb l'Agència Estatal d'Administració Tributària i amb l'Agència Tributària de Catalunya, i de les obligacions amb la Tresoreria General de la Seguretat Social, així com del compliment de les obligacions per reintegrament de subvencions de la forma prevista als articles 21 i 25 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.
c) Complir la normativa vigent reguladora de persones amb discapacitat i la seva inclusió social.
d) Complir la normativa en matèria de política lingüística, d'acord amb la Llei 1/1998, de 7 de gener, de política lingüística.
e) Retre comptes de cada exercici directament a la Sindicatura de Comptes abans del 15 d'octubre de l'any següent al del tancament de l'exercici, i trametre les auditories i qualsevol altre informe de fiscalització amb les recomanacions i reserves corresponents, d'acord amb el que disposa l'article 41.4 de la Llei 18/2010, del 7 de juny, de la Sindicatura de Comptes.
f) Que l'òrgan competent hagi aprovat la realització del projecte per al qual se sol·licita la subvenció i la intervenció o l'òrgan de control econòmic equivalent ha certificat que hi ha crèdit adequat i suficient per fer front al projecte.
g) Que, en el cas que l'ens tingui una plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe i intervenir-hi als seus centres de treball, d'acord amb els agents socials, i utilitzar-los adequadament, de conformitat amb els articles 5 i 29 de la Llei 5/2008, de 24 d'abril, del dret de les dones a erradicar la violència masclista.
h) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
i) Han de respectar el que estableix la Llei 17/2015, de 21 de juliol, d'igualtat efectiva de dones i homes.
j) Han de donar compliment al que disposa l'article 15.2 de la Llei 19/2014, del 29 de desembre, de transparència, accés a la informació pública i bon govern.
—5 Quantia de la subvenció i compatibilitat
5.1 La quantitat màxima d'aquestes subvencions és de fins al 50% del cost de cada una de les obres subvencionades per a cadascuna de les sol·licituds que compleixin els requisits de les bases reguladores.
5.2 En el supòsit que les sol·licituds objecte de subvenció excedeixin de les disponibilitats pressupostàries tot aplicant el límit màxim indicat en l'apartat anterior, s'assignarà la subvenció corresponent percentualment fins arribar a esgotar el crèdit habilitat previst en la corresponent convocatòria.
La resta de l'import de les obres haurà de finançar-se mitjançant aportacions dels ens que reben aquesta subvenció, o altres subvencions que rebin del sector públic o privat.
5.3 Les subvencions que es concedeixen d'acord amb aquestes bases són compatibles amb altres ingressos públics destinats a contribuir a la realització dels mateixos projectes, si bé la suma de tots els ingressos públics o privats, nacionals o internacionals, no podrà superar el cost de l'obra.
—6 Presentació de sol·licituds i documentació complementària
Les sol·licituds de subvenció, una per obra, i la preceptiva documentació annexa, així com tots els tràmits associats al procediment de concessió de les subvencions i la seva justificació, s'han de formalitzar i trametre pel secretari o secretària de l'ens local a través de l'extranet de les administracions catalanes ( http://www.eacat.cat ), i dins dels terminis que estableixi la convocatòria corresponent.
Les dades requerides en emplenar la sol·licitud faran referència a la següent informació:
a) Denominació de l'obra, que haurà de tenir alguna de les finalitats previstes en l'article 2 de les presents bases.
c) Localització geogràfica i adreça.
d) Circumstància adversa que va originar el dany i data concreta.
e) Correu electrònic i dades de comunicació amb l'entitat sol·licitant i del seu responsable.
La sol·licitud inclourà les declaracions responsables relatives al compliment dels requisits i obligacions recollits a la base 4.1 d'aquesta Ordre.
La inexactitud, falsedat i omissió de caràcter essencial en qualsevol dada o document que acompanyi les declaracions referides deixen sense efecte aquest tràmit, des del moment en què es coneguin i prèvia audiència de la persona interessada, i, en conseqüència, comporten la no admissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
La presentació de la sol·licitud de subvenció faculta al Departament de la Presidència per comprovar la conformitat de les dades o documents que s'hi contenen o es declaren, des de la finalització del termini de presentació de les sol·licituds de subvenció i fins al compliment per part de la persona beneficiària de la respectiva obligació de justificació de manera completa i correcta, i manifesta, sota la seva responsabilitat, que compleix els requisits establerts i que, si escau, disposa de la documentació que ho acredita.
No obstant, si en el moment de la presentació de la sol·licitud el sol·licitant s'oposa expressament a donar el seu consentiment perquè el Departament de la Presidència realitzi la consulta i comprovació, haurà d'aportar la documentació acreditativa corresponent pels mitjans establerts.
En el cas que es produeixi una interrupció no planificada en el funcionament de la plataforma de tramitació durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius des de la plataforma afectada.
La presentació del formulari de sol·licitud significa la plena acceptació d'aquestes bases.
D'acord amb l'apartat 4 de l'article 6, de l'Ordre HAP/196/2015, de 21 de gener, les sol·licituds s'acompanyaran dels següents documents:
a) Pressupost de l'obra projectada, impostos inclosos, que haurà de contenir-se en l'oportuna memòria valorada amb informació suficient que permeti definir i valorar les obres que es proposen o documentació econòmica acreditativa de l'obra executada.
b) Informe emès pels serveis tècnics de l'entitat local sol·licitant, descriptiu dels danys concrets que s'han ocasionat en les infraestructures, equipaments, instal·lacions o serveis sobre els quals s'executarà l'obra objecte de subvenció, fent referència expressa a si les obres proposades o executades s'acomoden a les preexistents o impliquen alteracions d'aquestes, cas en el qual, només seran objecte de subvenció aquelles modificacions que s'estimin necessàries per a la seva millora tècnica, o suposin una reducció de costos, circumstàncies aquestes que hauran de quedar acreditades en l'informe tècnic.
c) Certificat acreditatiu de la relació de causalitat entre la circumstància catastròfica i la reparació o restitució proposta o executada, expedit pel secretari/ària de l'entitat local o funcionari/ària que tingui la fe pública.
d) Fotografia de l'estat de la infraestructura, equipament i instal·lació de què es tracti, sempre que sigui possible, en el moment del fet causant.
e) Certificat de l'acord de l'òrgan que resulti competent per a l'aprovació del projecte i de la sol·licitud de subvenció.
f) Certificat acreditatiu de la titularitat del bé sobre el qual s'executarà l'obra, així com acreditatiu de la competència de l'entitat local sol·licitant per a la prestació del servei que sobre aquesta infraestructura, equipament o instal·lació es realitza, expedit pel secretari/ària de l'entitat local o funcionari/ària que tingui la fe pública.
g) En atenció a la fórmula de gestió del servei, certificat acreditatiu que la competència per a l'execució de l'obra és de l'entitat local, expedit pel secretari/ària de l'entitat local o funcionari/ària que tingui la fe pública.
h) En el cas de les obres pendents d'executar, compromís d'habilitar crèdit suficient per cofinançar el projecte, en el cas que aquest sigui subvencionat.
Els certificats indicats als apartats e), f), g) i h) d'aquesta base s'acreditaran mitjançant la corresponent declaració responsable que figura en el formulari de sol·licitud.
7.1 El procediment de valoració i concessió d'aquestes subvencions es tramita d'acord amb el règim de concurrència no competitiva.
7.2 L'ordenació i instrucció d'aquest procediment la durà a terme la Direcció General d'Administració Local (en endavant, DGAL) del Departament de la Presidència.
7.3 L'òrgan competent per resoldre la convocatòria és la persona titular de la Secretaria d'Administracions Locals i de Relacions amb l'Aran, prèvia proposta de resolució de la persona titular de la DGAL.
7.4 Un cop verificat el compliment dels requisits establerts en aquestes bases, en el termini màxim de dos mesos des de la finalització del termini de presentació de sol·licituds, es constituirà la Comissió de Valoració d'aquestes subvencions, formada per la persona titular de la Sub-direcció General de Cooperació Local de la DGAL, que la presidirà, la persona titular dels Serveis Territorials del Departament de la Presidència a la província de Tarragona i la persona titular del Servei de Cooperació Econòmica Local de la Sub-direcció General de Cooperació Local, i exercirà la secretaria d'aquesta Comissió una persona funcionària adscrita a l'Assessoria Jurídica del Departament de la Presidència.
7.5 Aquesta Comissió de Valoració remetrà a la persona titular de la DGAL la relació quantificada dels projectes valorats que siguin susceptibles de rebre subvenció.
7.6 Tot seguit, l'òrgan instructor elaborarà la proposta de resolució provisional de concessió d'aquestes subvencions, que s'ha de fonamentar en la relació quantificada per la Comissió de Valoració.
8.2 Si la documentació presentada és incompleta o presenta errors esmenables, l'òrgan instructor requerirà l'entitat sol·licitant per tal que esmeni aquests errors o presenti la documentació preceptiva, en el termini de 10 dies hàbils a comptar des de l'endemà de la publicació de la llista d'ens locals que han d'esmenar la seva sol·licitud, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques.
La llista d'ens locals als quals manca documentació o inclouen documentació defectuosa i que, per tant, han d'esmenar o completar les seves sol·licituds es notificaran mitjançant la seva publicació al Tauler electrònic de l'Administració de la Generalitat de Catalunya (e-Tauler), tauler.gencat.cat, sens perjudici que es pugui utilitzar addicionalment altres mitjans electrònics.
La presentació de la documentació requerida s'ha de formalitzar i trametre pel secretari o secretària de l'ens local a través de l'extranet de les administracions catalanes ( http://www.eacat.cat ).
Si l'ens sol·licitant no aporta els documents requerits en el termini indicat, es considerarà que desisteix de la sol·licitud i aquesta s'arxivarà amb la resolució prèvia a què es refereix l'article 21 de la Llei 39/2015, d'1 d'octubre.
8.3 Prèviament a la valoració de les sol·licituds, si escau, l'òrgan instructor resoldrà sobre la inadmissió o el desistiment de les sol·licituds.
La resolució de declaració de desistiment o la d'inadmissió serà notificada mitjançant la seva publicació al Tauler electrònic de l'Administració de la Generalitat de Catalunya (e-Tauler), tauler.gencat.cat, sens perjudici que es pugui utilitzar addicionalment altres mitjans electrònics.
—9 Proposta de resolució provisional, acceptació de la subvenció i presentació de documentació addicional
9.1 La proposta de resolució provisional de concessió de les subvencions es notificarà als ens locals interessats mitjançant la seva publicació al Tauler electrònic de l'Administració de la Generalitat de Catalunya (e-Tauler), tauler.gencat.cat, sens perjudici que es puguin utilitzar addicionalment altres mitjans electrònics.
9.2 La proposta de resolució provisional de concessió de subvencions ha de contenir la relació quantificada dels projectes sol·licitats i valorats que es proposa subvencionar.
En la proposta de resolució provisional, l'òrgan instructor requerirà als ens sol·licitants la documentació tècnica imprescindible per a la licitació i execució de l'actuació subvencionable, que haurà de ser aportada en un termini de 10 dies hàbils a comptar des de l'endemà de la publicació.
9.3 Dins del termini de 10 dies hàbils, els ens locals sol·licitants poden presentar al·legacions, que es tindran en compte en el moment de resoldre definitivament la convocatòria.
En el supòsit que l'ens local proposat com a beneficiari no presenti cap al·legació dins el termini de 10 dies hàbils, la proposta de subvenció s'entendrà acceptada tàcitament.
9.4 Dins del mateix termini, els ens locals sol·licitants, els projectes dels quals es proposa subvencionar, poden desistir de les seves sol·licituds de subvenció de manera expressa.
9.5 En el cas de minoració de l'import de la subvenció sol·licitat com a conseqüència d'una proposta de concessió d'un import inferior, l'ens local podrà reformular el pressupost a l'import previst en la proposta provisional de concessió, així com adaptar la memòria a la subvenció proposada en el termini de 10 hàbils a comptar des de l'endemà de la publicació de la proposta de resolució provisional de concessió al Tauler electrònic de l'Administració de la Generalitat de Catalunya (e-Tauler), tauler.gencat.cat.
En tot cas, s'ha de garantir l'equilibri entre els ingressos i les despeses de l'actuació.
En qualsevol cas, l'actuació ha de respectar l'objecte, les condicions i la finalitat de la subvenció i en cap cas pot comportar una modificació substancial de l'actuació subvencionada.
9.6 La presentació de tots els tràmits previstos en els apartats anteriors s'ha de formalitzar i trametre pel secretari o secretària de l'ens local a través de l'extranet de les administracions catalanes ( http://www.eacat.cat ).
9.7 S'entén que es desisteix de la sol·licitud si no es presenta la documentació tècnica prevista a l'apartat 2 d'aquesta base dins del termini esmentat.
En aquest cas l'expedient s'arxivarà mitjançant resolució de l'òrgan instructor.
Aquesta resolució serà notificada mitjançant la seva publicació al Tauler electrònic de l'Administració de la Generalitat de Catalunya (e-Tauler), tauler.gencat.cat, sens perjudici que es pugui utilitzar addicionalment altres mitjans electrònics.
—10 Resolució de concessió de les subvencions.
10.1 La resolució de concessió correspon a la persona titular de la Secretaria d'Administracions Locals i de Relacions amb l'Aran a proposta de l'òrgan instructor previst a la base 7.
10.2 El termini màxim per resoldre i notificar la resolució del procediment és de 6 mesos a comptar des de l'endemà de la data de publicació de la convocatòria corresponent al DOGC.
Transcorregut aquest termini sense que s'hagi dictat i publicat la resolució del procediment, les persones sol·licitants poden entendre desestimades les seves sol·licituds per silenci administratiu.
10.3 La DGAL notificarà la resolució de la convocatòria als ens locals interessades mitjançant la seva publicació al Tauler electrònic de l'Administració de la Generalitat de Catalunya (e-Tauler), tauler.gencat.cat, sens perjudici que es puguin utilitzar addicionalment altres mitjans electrònics.
11.1 Prèviament al reconeixement de l'obligació del pagament, l'òrgan instructor ha de comprovar d'ofici, si la persona beneficiària està al corrent de les obligacions tributàries i amb la Seguretat Social.
La signatura de la sol·licitud de subvenció implica l'autorització per fer-ne la comprovació.
No obstant, si en la data de la presentació de la sol·licitud el sol·licitant s'oposa expressament a donar el seu consentiment perquè el Departament de la Presidència realitzi la consulta i comprovació, haurà d'aportar la documentació acreditativa corresponent pels mitjans establerts.
11.2 Un cop concedida la subvenció, es tramitarà l'ordenament del pagament de la totalitat de l'import en concepte de bestreta, sense l'exigència de prestació de garantia.
12.1 Les obres no executades en el moment de presentació de la sol·licitud hauran de quedar finalitzades en el termini màxim de 18 mesos a comptar des de la data de pagament de la subvenció, i, per als contractes menors, les obres hauran de quedar finalitzades en el termini màxim d'1 any, de conformitat amb l'article 29.8 de la Llei 9/2017, de 8 de novembre, a comptar des de la data de pagament de la subvenció.
12.2 El termini de justificació serà de tres mesos a comptar des del dia de la finalització del termini d'execució o, si s'escau, del termini prorrogat.
En el cas d'obres que estiguin totalment executades en el moment de presentació de la sol·licitud, el termini de justificació serà de dos mesos a comptar des de la data de pagament de la subvenció atorgada.
12.3 La justificació de l'actuació subvencionada és un compte justificatiu que inclou la documentació següent:
a) Una memòria explicativa del compliment de la finalitat de l'actuació subvencionada, amb indicació de les activitats realitzades i dels resultats obtinguts.
b) Una memòria econòmica, segons model normalitzat, sobre el cost de les activitats realitzades, on hi consti:
- Una relació classificada de les despeses de l'activitat, amb identificador del creditor, número de factura o document de valor probatori equivalent en el tràfic mercantil, l'import, la data d'emissió i, si escau, la data de pagament.
- Una liquidació on s'indiqui i, en el seu cas, es motivin les desviacions respecte del pressupost fonament de la concessió.
- La relació de despeses ha d'anar acompanyada de les factures o els documents de valor probatori equivalent en el tràfic jurídic mercantil o amb eficàcia administrativa, i si escau, la documentació acreditativa del pagament consistent en extracte bancari o, en el cas de pagament en efectiu, documentació acreditativa de la percepció de l'import per part del creditor.
Aquests documents s'han d'adjuntar de manera agrupada amb una digitalització simple (pdf) realitzada per l'interessat/ada i acompanyada d'una declaració responsable inclosa en el formulari electrònic de compte justificatiu que indiqui que els justificants aportats corresponen fidelment als registrats en la comptabilitat i que els documents originals estan custodiats a la seu de l'entitat beneficiària.
Això no impedeix la comprovació dels registres comptables del beneficiari/ària quan es consideri necessari.
El formulari de compte justificatiu també inclourà una declaració responsable de la persona beneficiària que acompanyi la relació de justificants en la qual s'indiqui que l'import imputat a la subvenció, en concurrència amb altres ingressos, no supera el cost de l'activitat o projecte subvencionat o percentatge màxim de subvenció que estableixin les bases o la convocatòria.
- Una relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència.
12.4 La Direcció General d'Administració Local comprovarà que les despeses que s'imputen a l'ajut estan correctament justificades i la realització de l'objecte de l'ajut.
Els terminis d'execució i justificació establerts a la base 12 d'aquestes bases es poden prorrogar d'ofici o amb petició motivada de l'ens local interessat fins a un màxim de la meitat del període inicial.
En el cas de contractes menors, el termini d'execució haurà de respectar el termini màxim d'un any que, de conformitat amb l'article 29.8 de la Llei 9/2017, de 8 de novembre, tenen aquest tipus de contractes.
Els Serveis Territorials de Cooperació Local poden dur a terme actuacions de comprovació sobre la correcta execució de l'actuació, sense perjudici de la facultat de control de la Intervenció General.
—15 Revocació, reintegrament i infraccions administratives
15.1 En el cas que es produeixi un incompliment de les bases i/o de la convocatòria, la persona titular de la Secretaria d'Administracions Locals i de Relacions amb l'Aran, a proposta de la DGAL, iniciarà l'expedient corresponent de revocació total o parcial de la subvenció i, si escau, demanarà el reintegrament de les quantitats percebudes, amb els interessos de demora corresponents, d'acord amb les previsions establertes als articles 99 i 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
15.2 Sens perjudici del que estableix l'apartat anterior, els incompliments esmentats poden ser constitutius d'una infracció administrativa en matèria de subvencions i poden donar lloc a la incoació del procediment sancionador corresponent d'acord amb les previsions de l'article 102 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
15.3 El reintegrament de la subvenció atorgada, juntament amb l'interès de demora des del moment del seu pagament, serà procedent en els supòsits i les condicions previstes a l'article 37.1 de la Llei 38/2003, general de subvencions.
I, en tot cas, sempre que l'import d'obra justificada, un cop aplicat el percentatge màxim de cofinançament previst per l'apartat primer del punt cinquè d'aquestes bases, sigui inferior a la subvenció pagada.
15.4 En els casos d'incompliment del termini d'execució, el reintegrament es limitarà al percentatge d'inversió no executada en termini, sempre que l'entitat local acrediti en l'execució de la inversió subvencionada una actitud diligent i inequívocament tendent a la consecució dels compromisos assumits com a conseqüència de l'obtenció de l'ajut econòmic.
En tot cas, es considera que ha actuat de manera diligent si, iniciat el procediment de reintegrament, acredita la finalització de l'obra.
—16 Obligacions dels ens locals beneficiaris
Els ens locals beneficiaris, en tot el que no estigui regulat de manera específica per aquestes bases, han de complir les obligacions que estableix l'article 96 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre i, en concret:
a) S'han de regir per la normativa aplicable en matèria de contractació pública i de règim local de Catalunya per a la contractació i l'execució de les actuacions subvencionades.
b) Han de comunicar al Departament de la Presidència l'obtenció de subvencions per a la mateixa actuació procedents de qualsevol de les administracions o entitats públiques o privades, nacionals o internacionals.
c) S'han de sotmetre a les actuacions de comprovació i aportar tota la documentació que els sigui requerida pel Departament de la Presidència, la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
Per aquest motiu, els ens locals interessats han de conservar els documents justificatius de l'aplicació dels fons percebuts, inclosos els documents electrònics, mentre puguin ser objecte de les actuacions de comprovació i control, en els termes previstos per la legislació vigent.
d) Han de complir amb l'obligació legal de trametre al Departament de la Presidència la documentació economicofinancera establerta en l'Ordre GAP/539/2010, de 16 de novembre, per la qual es regula la presentació telemàtica dels qüestionaris dels pressupostos, i de les liquidacions dels pressupostos dels ens locals de Catalunya, dels ens dependents i d'altres entitats públiques, i es crea l'Inventari públic de control del compliment de les obligacions de tramesa de la documentació economicofinancera a la Generalitat de Catalunya i a la Sindicatura de Comptes, així com l'obligació de trametre a la Sindicatura de Comptes els comptes anuals, tal com estableix la normativa específica d'aquesta institució.
e) No poden fer donacions, aportacions o prestacions de serveis a títol gratuït a favor de partits polítics, fundacions o associacions que hi estiguin vinculades orgànicament, des de la presentació de la sol·licitud fins a l'acabament de l'activitat subvencionada, d'acord amb l'article 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
f) Si han de contractar operacions de crèdit per al finançament d'actuacions subvencionades, necessiten l'autorització del departament competent en matèria de tutela financera dels ens locals, quan concorrin els supòsits establerts per la legislació d'hisendes locals.
En qualsevol cas, s'ha d'aplicar el que estableix l'Ordre ECF/138/2007, de 27 d'abril, sobre procediments en matèria de tutela financera dels ens locals o la normativa que la substitueixi.
g) S'han d'adherir al codi ètic regulat en l'annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre (DOGC núm. 7152, de 30.6.2016).
—17 Publicitat de les subvencions concedides
D'acord amb el que disposa l'article 15.1 de la Llei 19/2014, del 29 de desembre, de transparència, accés a la informació pública i bon govern, l'Administració pública ha de fer pública la informació relativa a les subvencions i els ajuts públics.
De conformitat amb la normativa vigent en matèria de protecció de dades de caràcter personal, el Departament de la Presidència tractarà les dades de caràcter personal incloses en les sol·licituds i la documentació aportada per cada interessat/ada amb la finalitat de tramitar i fer el seguiment d'aquesta convocatòria de subvencions, d'acord amb els principis de licitud, lleialtat, transparència, seguretat i confidencialitat establerts per la normativa sobre protecció de dades.
En tot allò que no prevegin aquestes bases, els ens locals beneficiaris de les subvencions queden subjectes a les disposicions sobre subvencions del capítol IX, articles 87 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; a la Llei 38/2003, de 17 de novembre, general de subvencions; a la Llei 26/2010, de 3 d'agost, de règim jurídic i de procediment de les administracions públiques de Catalunya; a la Llei 39/2015, d'1 d'octubre, del procediment administratiu comú de les administracions públiques, i a l'Ordre ECO/172/2015, de 3 de juny, sobre les formes de justificació de subvencions, i a la resta de normativa aplicable en matèria de subvencions.